Komisijos komunikatas Tarybai ir Europos Parlamentui dėl Europos bendrijos „Energy Star“ programos įgyvendinimo 2001-2005 m. /* KOM/2006/0140 galutinis */





[pic] | EUROPOS BENDRIJŲ KOMISIJA | Briuselis, 27.3.2006 KOM(2006) 140 galutinis KOMISIJOS KOMUNIKATAS TARYBAI IR EUROPOS PARLAMENTUI dėl Europos bendrijos „Energy Star“ programos įgyvendinimo 2001–2005 m. KOMISIJOS KOMUNIKATAS TARYBAI IR EUROPOS PARLAMENTUI dėl Europos bendrijos „Energy Star“ programos įgyvendinimo 2001–2005 m. 1. Įvadas Raštinės įranga, t.y. kompiuteriai, spausdintuvai, kopijuokliai ir pan., sunaudoja didelę dalį elektros energijos Europos Sąjungos paslaugų ir namų ūkių sektoriuose. Sunaudotos energijos dalis auga dėl sparčios informacijos ir ryšių technologijų, ypač raštinės įrangos, skvarbos į visus visuomenės sektorius ir nuolatinio tokios įrangos naudingumo didėjimo. Kadangi raštinės įranga prekiaujama visame pasaulyje, 2000 m. gruodį buvo pasirašytas „Jungtinių Amerikos Valstijų ir Europos bendrijos susitarimas dėl energiją taupančios raštinės įrangos ženklinimo programų suderinimo[1]“. Susitarimo tikslas buvo suderinti energiją taupančios raštinės įrangos ženklinimo programas dviejose didžiausiose tokių produktų pasaulinėse rinkose. „Energy Star“ programą, kuri nuosavybės teise priklauso JAV Aplinkos apsaugos agentūrai (AAA), taip pat įgyvendina kiti svarbiausi pasaulio prekybos partneriai. Susitarimu tikimasi paskatinti tarptautinę prekybą raštinės įranga, supaprastinant raštinės įrangos rinkos subjektų dalyvavimo „Energy Star“ programoje tvarką. Susitarimas baigia galioti 2006 m. birželį. Pagal susitarimą JAV Aplinkos apsaugos agentūra (AAA) ir Europos Komisija drauge administruoja raštinės įrangos „Energy Star“ programą. Programa ES įgyvendinama 2003 m. balandžio 8 d. Tarybos sprendimu dėl Jungtinių Amerikos Valstijų Vyriausybės ir Europos bendrijos susitarimo dėl energiją taupančios raštinės įrangos ženklinimo programų koordinavimo sudarymo Bendrijos vardu (2003/269/EB)[2] ir 2001 m. lapkričio 6 d. Europos Parlamento ir Tarybos reglamentu (EB) Nr. 2422/2001 dėl raštinės įrangos ženklinimo apie energijos taupymą Bendrijos programos[3]. „Energy Star“ programa, pagal kurią JAV ir ES derinamos raštinės įrangos ženklinimo schemos, yra šios įrangos energijos efektyvumo skatinimo pagrindas. Programa suteikia galimybę raštinės įrangos gamintojams savanoriškai registruoti produktus, kurie atitinka tam tikrus pagal programą nustatytus energijos efektyvumo reikalavimus, ir pasinaudoti „Energy Star“ etikete ir (arba) logotipu prekyboje. Be to, buvo sukurtos ir įdiegtos energiją taupančios raštinės įrangos reklamos priemonės, didinančios rinkos skaidrumą ir vartotojų sąmoningumą energijos taupymo srityje. Pagrindinis tikslas yra skatinti pirkėjus bei vartotojus įsigyti energiją taupančius prietaisus ir veiksmingai naudoti įrangą. Programos įgyvendinimas buvo patikėtas Komisijai, kuri drauge su patariamąja institucija EB „Energy Star“ valdyba (EBESV) tapo programos administratore (2003 m. kovo 11 d. Komisijos sprendimas dėl Europos bendrijos „Energy Star“ valdybos sudarymo[4]). Bendradarbiaudama su EBESV Komisija ėmėsi veiklos atnaujinti produktų, atitinkančių „Energy Star“ reikalavimus, technines specifikacijas, registruoti ir reklamuoti reikalavimus atitinkančius produktus bei pradėjo informuoti visuomenę apie veiksmingą raštinės įrangos naudojimą. Šioje ataskaitoje apžvelgiama Komisijos veikla: - dabartinė situacija, susijusi su pastangomis atnaujinti technines specifikacijas, aprašoma 2 skyriuje; - „Energy Star“ programos reklamavimo veiklos apžvalga pateikiama 3 skyriuje; - EBESV vykusių diskusijų rezultatai ir 2001–2005 m. įgyvendinant „Energy Star“ programą ES įgyta patirtis pateikiami 4 skyriuje; - Komisijos išvados dėl galimo susitarimo atnaujinimo pasitarus su EBESV ir JAV AAA pateikiamos 5 skyriuje. 2. Dabartinė situacija, susijusi su techninių specifikacijų atnaujinimu „Energy Star“ programos tikslas yra pagerinti raštinės įrangos energijos suvartojimą. Siekiant šio tikslo „Energy Star“ reikalavimus atitinkančių produktų techninės specifikacijos turėtų būti dinamiškos ir pritaikomos tiek prie sparčios technologijų raidos, tiek prie rinkos pokyčių, kuriuos skatina pati „Energy Star“ programa. Susitarime numatytos techninės specifikacijos daugiausiai susijusios su reikalavimais įrangai veikiant ramybės režimu, t. y. sumažinto energijos suvartojimo režimu, į kurį įjungta įranga sugrįžta po tam tikro neveikimo laiko. Tokie reikalavimai, nors jie yra būtini, sprendžia tik dalį raštinės įrangos energijos suvartojimo klausimų. Dėl rinką pasiekiančios galingesnės įrangos vis didesnę svarbą įgauna energijos suvartojimas aktyviuoju režimu. Be to, padidėjęs pvz. interneto arba ryšių taikomųjų programų naudojimas gali reikšti, kad įranga vis ilgiau veikia aktyviuoju režimu. Todėl didėja aktyvios būsenos svarba bendram energijos suvartojimui. Norėdama suderinti pasenusias susitarime numatytas technines specifikacijas su technikos pažanga ir besikeičiančiais vartojimo modeliais, Komisija, padedama kai kurių valstybių narių ir suinteresuotųjų šalių, aktyviai prisideda prie kompiuterių monitorių, kompiuterių ir vaizdo gavimo įrangos techninių specifikacijų peržiūros. Šiuo tikslu buvo surengti keli EBESV ir jos techninių ekspertų pogrupio susitikimai. Administruojantys subjektai pripažino ir naudojo rezultatus. Komisija mano, kad rengiant nuoseklias ir reiklias technines specifikacijas svarbus Europos ekspertų indėlis. Kompiuterių monitoriai 2004 m. buvo baigta kompiuterių monitorių techninių specifikacijų peržiūra. Programos partneriai Europoje konstruktyviai prisidėjo prie šio peržiūros proceso. Monitorių techninėse specifikacijose, kitaip nei anksčiau galiojusiose techninėse specifikacijose, yra nuostatos dėl energijos suvartojimo aktyviuoju režimu ir nenumatomas išimčių naujoms taisyklėms taikymas naujai pagaminamiems produktams (angl. „ grandfathering “). 1 kategorijos reikalavimai galioja nuo 2005 m. sausio 1 d. Dar griežtesni 2 kategorijos reikalavimai taikomi nuo 2006 m. sausio 1 d. Kompiuteriai: Šiuo metu peržiūrimos kompiuterių techninės specifikacijos. EBESV techninių ekspertų pogrupio susitikimuose, vykusiuose 2005 m. vasario 15 d. ir gegužės 26 d., EB ekspertai ir suinteresuotosios šalys aptarė tolesnio kompiuterių techninių specifikacijų atnaujinimo būdus. EB ekspertai pritarė AAA, jog reikia sukurti pagrindų dokumentą, kuriame būtų nustatyta peržiūrėtų techninių specifikacijų apimtis. Toliau reikėtų apibrėžti energijos suvartojimo lygius. Šiuo metu renkami ir analizuojami duomenys, visų pirma susiję su įvairiais režimais suvartojamos energijos lygių apibrėžimu. Numatyta techninių specifikacijų peržiūrą užbaigti 2006 m. antrame ketvirtyje. Numatyta peržiūrėtų kompiuterių techninių specifikacijų pirmos kategorijos reikalavimus pradėti taikyti nuo 2007 m. sausio 1d. Vaizdo gavimo įranga Vyksta vaizdo gavimo įrangos (kopijuoklių, spausdintuvų, daugiafunkcinių prietaisų ir pan.) techninių specifikacijų peržiūra. 2005 m. vasario 15 d. ir gegužės 26 d. susitiko EBESV techninių ekspertų pogrupis. EB ekspertai padėjo AAA sukurti „veikimo būsenos“ (VB) ir „tipinio energijos suvartojimo“ (TES) bandymo procedūras, kurios bus naudojamos nustatant, kiek energijos suvartoja tam tikras prietaisas. Buvo parengtos bandymų sąlygos. Šiuo metu taikant naująsias bandymo sąlygas renkami ir analizuojami duomenys, siekiant nustatyti energijos suvartojimo kriterijus. Numatyta techninių specifikacijų peržiūrą užbaigti 2006 m. antrame ketvirtyje. Peržiūrėtas vaizdo gavimo įrangos technines specifikacijas numatyta pradėti taikyti nuo 2007 m. sausio 1 d. 3. PRODUKTų REKLAMA IR REGISTRAVIMAS Komisija sukūrė interneto vartus www.eu-energystar.org, kurie veikia nuo 2003 m. rudens. Portale galima susipažinti su informacija, pritaikyta tam tikriems subjektams, įskaitant dalyvavimo programoje gaires gamintojams, EB rinkoje parduodamų „Energy Star“ registruotų produktų duomenų bazėje paiešką vykdyti leidžiančią sąsają (žr. toliau), informaciją apie naujausius pakeitimus, susijusius su „Energy Star“ programa, patarimus dėl tinkamos sąrankos ir energijos valdymo naudojimo, bandymų pavyzdžius, susijusius su pelningu energijos taupymu, energijos taupymo skaičiuoklę, techninę informaciją apie įvairių operacinių sistemų veikimo specifinius parametrus ir energijos valdymą ir pan. Interneto vartai yra pagrindinė viešosios prieigos priemonė, užtikrinanti pagal programą vykdomos veiklos skaidrumą, įskaitant informaciją apie EBESV veiklą, peržiūrėtas technines specifikacijas ir reguliarų metinio darbo plano atnaujinimą. Interneto vartai bus atnaujinami ir plėtojami toliau. Dalis informacijos interneto vartuose pateikiama 11 Bendrijos kalbų, per dieną portale užregistruojama maždaug 10 000 kreipinių ir 600 lankytojų (2005 m. antrojo ketvirčio statistika). Atsižvelgiant į reikalavimus dėl ataskaitų, skirtų produktų su „Energy Star“ logotipu skverbimuisi į rinką, Europos informacijos ir ryšių technologijų pramonės asociacija (EICTA) pateikė duomenis apie penkias bendroves. 1 duomenų grupė: registruotų modelių procentinis dydis, proporcingas rinkoje, įskaitant JAV, esančių modelių skaičiui, 2 duomenų grupė: visų registruotų modelių, esančių ES rinkoje, procentinis dydis, proporcingas ES rinkoje esančių modelių skaičiui, 3 duomenų grupė: ES registruotų modelių procentinis dydis, proporcingas visų registruotų modelių skaičiui, 4 duomenų grupė: pagamintų ir mažmenininkams gamintojo pristatytų įrenginių skaičius (bendras reikalavimus atitinkančios įrangos kiekis)/ visų reikalavimus atitinkančių pagamintų ir pristatytų įrenginių procentinis dydis: Bendrovė | 1 duomenų grupė | 2 duomenų grupė | 3 duomenų grupė | 4 duomenų grupė | 1 | 98,20 % | 100 % | 96,30 % | 127288 | 2 | 100 % | 100 % | 100 % | /100 % | 3 | 96 % | 96 % | 0 | 5488253/100 % | 4 | 99,50 % | 99,50 % | 881764/ | 5 | 60 % | 60 % | /80 % | (2005 m. birželio mėn. duomenys) Pagal turimus duomenis galima daryti išvadą, kad „Energy Star“ technines specifikacijas šiandien atitinka beveik visi duomenis pateikusių bendrovių modeliai. Tai rodo, jog būtina technines specifikacijas sparčiai atnaujinti. Kita vertus, galima tikėtis, jog po tam tikro laiko reiklias atnaujintas technines specifikacijas jau tenkins didelė rinkoje esančios produkcijos dalis. Taip iš esmės yra todėl, kad „Energy Star“ techninės specifikacijos yra naudojamos JAV viešųjų pirkimų reikalavimuose. Todėl reiklių techninių specifikacijų nustatymas turėtų padėti sutaupyti nemažai energijos. „Energy Star“ duomenų bazė Komisija nuolat registruoja reikalavimus atitinkančius produktus, parduodamus Europos (EEE) rinkoje. Tai yra viena iš Komisijos, kaip EB „administracinio subjekto“ pareigų, kurias ji sutiko vykdyti ir EEE po to, kai su ELPA šalimis ir JAV AAA buvo sudarytas susitarimas. Vartotojai gali patekti į registruotų produktų ir gamintojų duomenų bazę per tinklavietę. Be EB registruotų produktų į duomenų bazę taip pat įtraukiami produktai, kuriuos AAA registravo parduodant tuos produktus EB rinkose. Šiuo tikslu perkeliami ir tikrinami duomenys, susiję su AAA registruotais modeliais, ir, jeigu modeliai parduodami EB, duomenys skelbiami EB tinklavietėje. EB „Energy Star“ tinklavietėje esanti duomenų bazė ir registruotų bendrovių bei produktų sąrašas nuolat atnaujinamas. Šiuo metu duomenų bazėje yra 10 000 modelių. EBESV pripažįsta, kad ši duomenų bazė yra naudinga rinkos skaidrumo didinimo priemonė. Kadangi duomenys yra viešai skelbiami, valstybės narės gali naudotis „Energy Star“ duomenų baze savo priemonėms, kurios leidžia nustatyti ypač energiją taupančius produktus. 4. 2001–2005 M. PAMOKOS Kaip numatyta, Komisija įsteigė EB „Energy Star“ valdybą (EBESV), kuri nuolat konsultavo valstybių narių ir suinteresuotųjų šalių, tokių kaip raštinės įrangos gamintojai ir asociacijos, rinkos transformacijos ekspertai (valstybių narių energijos agentūrų), aplinkosaugos nevyriausybinės organizacijos (pvz., Pasaulio laukinės gamtos fondas (WWF)) ir vartotojų organizacijos (ANEC), atstovus. EBESV taip pat aktyviai prisidėjo prie techninių specifikacijų peržiūros (žr. pirmiau). Komisija surengė teminį seminarą, kuriame dalyvavo visos pagrindinės suinteresuotosios šalys iš viso pasaulio. Šiame seminare buvo aptariami raštinės įrangos „Energy Star“ programos bendrieji pagrindai (seminaras vyko Frankfurte prie Maino 2004 m. balandį). Pagrindinės seminaro išvados: - suinteresuotosios šalys pasisako už naują „Energy Star“ susitarimą su JAV, taip pat prašoma, kad programa būtų veiksmingiau įgyvendinama ES. Visų pirma reikėtų sutrumpinti techninių specifikacijų atnaujinimo procedūrą. To reikia norint spręsti nepaprastai novatoriško raštinės įrangos pobūdžio ir spartaus produktų kūrimo ciklų klausimus; - tariantis su suinteresuotosiomis šalimis dėl naujų specifikacijų peržiūros JAV AAA ir EB Komisijai reikės geriau derinti veiksmus. Reikia didinti peržiūros procesą vykdančio personalą pajėgumus; - programos veiksmingumas ir patikimumas labai priklauso nuo „Energy Star“ reikalavimus atitinkančių produktų techninių specifikacijų griežtumo. Todėl suinteresuotosios šalys mano, jog iš principo reikėtų nustatyti tokias technines specifikacijas, kad kriterijų nustatymo metu maždaug 25 % rinkoje esančių modelių atitiktų šios etiketės skyrimui keliamus reikalavimus; - Komisija ieško būdų, kaip supaprastinti (sutrumpinti) peržiūrėtų techninių specifikacijų rengimo ir derinimo procesą. Dėl esminių priežasčių būtina užtikrinti, kad techninės specifikacijos būtų ir toliau verčiamos į Bendrijos kalbas bei skelbiamos Oficialiajame leidinyje. Pagrindinis siūlomas supaprastinimas yra tas, kad su Tarybos „133 straipsnio“ specialiuoju komitetu nebūtų tariamasi dėl techninių specifikacijų atnaujinimo, nes EBESV tariamasi su valstybių narių delegacijomis ir praktiškai „133 straipsnio“ specialusis komitetas tiesiog patvirtina savo atstovų „Energy Star“ valdyboje nuomones. Kita vertus, siūloma panaikinti galiojančiame reglamente numatytas kelias pareigas teikti ataskaitas, kurios laikomos neproporcingai didele našta palyginti su šios savanoriškos schemos tikslu; - siekiant įtikinti valstybes nares, kad peržiūrėtos techninės specifikacijos yra reiklios, į galimą naująjį susitarimą bus įtraukta nuostata, įpareigojanti abu administravimo subjektus (Komisiją ir AAA) apibrėžti technines specifikacijas taip, kad kriterijų nustatymo metu tik maždaug 25 % rinkoje esančių produktų atitiktų kriterijus. Įtraukdama tokią nuostatą Taryba aiškiai įpareigotų Komisiją peržiūrėti technines specifikacijas, dar labiau pagrįsdama konsultacijų su „133 straipsnio“ specialiuoju komitetu panaikinimą; - siūloma nereikalauti valstybių narių reklamuoti „Energy Star“ etikete pažymėtą įrangą. Taip yra todėl, kad „Energy Star“ etiketė yra gamintojams skirta šiuo ženklu pažymėtos įrangos reklamos priemonė. Todėl gamintojai turėtų vykdyti etiketės reklamą ir už ją mokėti; - „Energy Star“ vieša duomenų bazė galėtų padėti vartotojams ir valstybės institucijoms nustatyti, kokie yra geriausi norimą funkciją atliekančio įrenginio energinio veiksmingumo lygiai, ypač viešųjų pirkimų atveju. 5. Išvada: pasiūl YMAI DėL SUSITARIMO ATNAUJINIMO DABARTINIS SUSITARIMAS GALIOTI BAIGIA 2006 M. BIRžELį. Praėjusio amžiaus paskutinio dešimtmečio pabaigoje išsakyti argumentai dėl susitarimo sudarymo su JAV dabar skamba dar įtikinamiau. Atsižvelgiant į „Energy Star“ programos įgyvendinimo ES pirmuoju laikotarpiu įgytą patirtį, siūloma, kad EB dalyvautų „Energy Star“ programoje ir antrąjį penkerių metų laikotarpį dėl šių priežasčių: - Veiksmingas energijos naudojimas yra vienas pagrindinių tvaraus energijos tiekimo Bendrijoje ramsčių. Komisijos žaliojoje knygoje dėl energijos efektyvumo nurodoma, kad veiksmingas energijos vartojimas duoda pirmiausia tokią naudą: Europos pramonės, kuriai naudinga mažinti išlaidas energijai, konkurencingumo užtikrinimas, aplinkos apsauga, nes mažinamas vartojant energiją išmetamo anglies dvideginio kiekis, energijos tiekimo saugumas, nes sumažėja energijos paklausa ir atitinkamai priklausomybė nuo energijos importo. - Raštinės įranga EB suvartoja nemažą dalį elektros. Ši dalis gali didėti, pvz. padidėjus funkcionalumui ir veiksmingumui (pvz., kompiuterio duomenų apdorojimo spartai) ir dėl didėjančios privataus ir verslo sektorių suvartojamos energijos dalies. Todėl siektina, kad raštinės įranga veiksmingiau vartotų energiją. - EB „Energy Star“ programa suteikia pagrindą derinti valstybių narių ir Bendrijos veiksmus gerinant raštinės įrangos energijos efektyvumą. Būtina koordinuoti veiksmus, siekiant sumažinti neigiamą poveikį pramonei ir prekybai, nes nesuderinti nacionaliniai reikalavimai reikštų papildomas išlaidas gamintojams, prekybininkams ir atitinkamai raštinės įrangos pirkėjams bei vartotojams. - Kadangi raštinės įranga prekiaujama visame pasaulyje, drauge su pasauliniais partneriais ir sprendimus priimančiais subjektais reikėtų įgyvendinti energijos efektyvumo didinimo priemones. „Energy Star“ programa suteikią pagrindą veiksmų, kuriais siekiama didinti raštinės įrangos energijos efektyvumą JAV, Japonijos, Korėjos ir kitose rinkose, koordinavimui. - „Energy Star“ programą plačiai palaiko gamintojai. Be to, JAV programa yra svarbi viešiesiems pirkimams, nes juose būtina laikytis techninių specifikacijų, o tai labai stiprina programos poveikį. Jeigu Bendrijos valstybės institucijoms reikėtų įsigyti įrangą, kurios energijos efektyvumas būtų bent jau toks, koks nustatytas „Energy Star“ programos techninėse specifikacijose, tai dar labiau paskatintų rinką orientuotis į labiau energiją taupančią įrangą. Tokiu būdu geriausiu atveju „Energy Star“ technines specifikacijas po tam tikro laikotarpio atitiktų didelė rinkoje esančios įrangos dalis. Todėl būtų galima sutaupyti nemažai energijos, jeigu nustatant kriterijus būtų parinktos reiklios techninės specifikacijos (pvz., tinkančios 25 % modelių, kaip siūloma naujajame susitarimo projekte). - Komisija mano, kad EB ekspertų indėlis yra svarbus ir prisideda prie nuoseklių ir reiklių techninių specifikacijų rengimo. Kadangi tikėtina, jog praėjus tam tikram laikotarpiui didelė rinkos produktų dalis atitiks „Energy Star“ technines specifikacijas, aukštų reikalavimų nustatymas leistų pastebimai pagerinti energijos suvartojimą raštinės įrangos sektoriuje. - Tiesa, neįmanoma kiekybiškai įvertinti, kokiu mastu Komisijos tarnybos mano, kad raštinės įrangai skirta „Energy Star“ programa prisidėjo prie raštinės įrangos energijos efektyvumo pagerinimo. Kita vertus, dar yra nemažai galimybių ekonomiškai mažinti raštinės įrangos suvartojamą energijos kiekį. - Sparčios naujovės ir produktų kūrimo ciklai reikalauja nepaprastai lanksčių priemonių, pvz., savanoriškų ženklinimo schemų, kurios leistų operatyviau reaguoti į pokyčius rinkoje, siekiant pagerinti raštinės įrangos energijos efektyvumą. Palyginti su Direktyvos 92/75/EB privaloma energijos ženklinimo programa, „Energy Star“ programa laikoma tinkamiausia politikos priemone Bendrijai užtikrinti galimą energijos taupymą. Ji taip pat papildo Direktyvą 2005/32/EB dėl ekologinio projektavimo reikalavimų. - „Energy Star“ programa, ypač Komisijos ir AAA administruojama duomenų bazė, gali tapti nacionalinės, regioninės ir vietos valdžios veiklos, skatinant ypač energiją taupančią raštinės įrangą, pagrindu. Programa didina rinkos skaidrumą raštinės įrangos sektoriuje, visų pirma dėl raštinės įrangos energinio naudingumo. Tai būtina sąlyga veiklai, kuria siekiama paskatinti vartotojus ir paslaugų sektoriaus bei viešųjų pirkimų institucijas priimant sprendimą dėl pirkimo atsižvelgti į energijos efektyvumą ir bendrą išlaidų įrangos eksploatavimui sumą, įskaitant išlaidas energijai. 2005 m. gruodžio 2 d. vykusiame pasitarime EBESV šalys pritarė šiam įvertinimui ir iš principo pritarė siūlymui sudaryti naują susitarimą su JAV su pakeitimais, padarytais remiantis per pirmąjį laikotarpį įgyta patirtimi. [1] OL L 172, 2001 6 26, p. 3. [2] OL L 99, 2003 4 17, p. 47. [3] OL L 332, 2001 12 15, p. 1. [4] OL L 67, 2003 3 12, p. 22.